recursal/SuperWikiNEXT-32B huggingface dataset:
**न्यायालयिक सबूत** जूतों के निशान कानूनी कार्यवाही मे यह साबित करने मे इस्तमाल आते है की अपराधिक स्थान पर कोई मौजूत था। जूतों के निशान सबके वैसे ही अलग होते है जेसे उगलियो के निशान। 
जूतों के निशान की जाँच की जाती है और मिले दूसरे जूतों के निशानों से मिलाया जाता है। जूतों के निशान यह साबित करता है की कोन अपराधिक स्थान पर आया और गया था।

जूतों के निशान के प्रकार
------------------------

जूतों के निशान के तीन प्रकार है

* जूतों के बहारी छाप या निशान (footwear outsole evidence)
* जूतों के अन्दरी छाप या निशान (footwear insole evidence)
* जूतों के सबूत का पता लगाना (footwear trace evidence)

**जूतों के बाहरी छाप या निशान (footwear outsole evidence)**

जूतों के निशान किसी भी वस्तु पर पाना या अपराधिक स्थान पर मिलना। जेसे दिवार पर मिलना या बहार मिटी पर निशान पाना। यह निशान जरुरी नही की पुरे और साफ हो। 
बहारी जूतों के निशान सावधानी से उठाना पड़ता है क्योंकी वह सबूत नष्ट होने मे देर नही लगते है।

**जूतों के अन्दरी छाप या निशान (footwear insole evidence)**

जब कोई लगातर जूते पहनता है तो जूतों के अंदर निशान हो जाते है पैर की उगलियों के और अंगूठे के। इससे यह पता लग जाता है की वह जूता पहेना हुआ था। 

**जूतों के सबूत का पता लगाना (footwear trace evidence)**

जब जूते का कोई थोडा सा हिस्सा मिलता है किसी अपराधिक स्थान पर जसे गीली मिट्टी मे मिलना या किसी और वस्तु के साथ मिलना।

जूतों के निशान की वसूली (recovery)
----------------------------------

```
जूतों के निशान जादा तर नरम जमीन पर ही अच्छे आते है जेसे की गीली मिट्टी पर। उन सबूतों को अच्छेसे उठाने के लिए कुछ तकनीके है जेसे की
```

* **लिफ्टिंग (lifting)**

जूतों के निशान उठाय जाते है इलेक्ट्रोनिक लिफ्टिंग यंत्र से।

* **ढलाई (casting)**

जूतों के निशान उठाने के लिए POP का इस्तमाल कर के उस निशान पर डाला जाता है और उसे सुखा के उठाया जाता है।

* **अनुरेखण (tracing)**

जूते के निशान के ऊपर कांच की प्लेट रख कर अनुरेखण करना।

विश्लेषण
--------

जूतों के निशान स्थान पर प्राप्त हुए को दुसरो से मिलाया जाता है।

जूतों के निशान के विश्लेषण करने से यह जानकारी प्राप्त की:

* कितने व्यक्ति थे अपराधिक स्थान पर।
* जिसके जूते के निशान है उसकी लम्बाई कितनी है।
* जुते के निशान देख कर व्यक्ति अपराधिक स्थान पर हरकत का पता लग जाता है।
* जूता कोनसी कंपनी का है।
* जूते पहने वाले व्यक्ति अपंग तो नही।

सन्दर्भ
-------

* Davis, Kevin T. The foot length to stature ratio: a study of racial variance. Diss. Texas Tech University, 1990.
* "FOXNews.com - Newly Released Unabomber Evidence Offers New Insights". Fox News. 2006-11-29. To evade authorities chasing him, Unabomber Theodore Kaczynski kept shoes with smaller soles attached to the bottom in his reclusive Montana cabin, according to evidence released 10 years after his capture

बाहरी कड़ियाँ
-------------

* Scientific Working Group on Shoeprint and Tire Tread Evidence (SWGTREAD)
स्क्रू के बीच तथा दीवार के दरारों में अनुक्रम
प्राथमिक अनुक्रम : जब नंगी (जीवरहित) शिला पर लाइकेन अपना घर बना लेते हैं तो यही अनुक्रम का आरम्भ है।
लम्बी अवधि में समय के साथ किसी पारिस्थितिक समुदाय (ecological community ) के प्रजातीय संरचना का क्रमशः बदल जाना **पारिस्थितिक अनुक्रम** (Ecological succession) कहलाता है। इस प्रक्रिया में कुछ दशक (जैसे वन्यजीव के लिए) से लेकर लाखों वर्षों का समय लग सकता है। यह कार्य शुरू में उस समुदाय में अपेक्षाकृत कुछ अग्रणी पौधों और पशुओं जानवरों से शुरू होता है और धीरे-धीरे विविधता और जटिलता को बढ़ती जाती है (अधिक पौधे/जन्तु) जो तब तक जारी रहती है जब तक कि चरम की अवस्था, अर्थात तथा स्व-शास्वता (self-perpetuating), न आ जाय।

पादप अनुक्रमण
-------------

विशेष स्थान पर अनेक पादप समुदायों द्वारा परिवर्तन के पश्चात् चरम समुदाय (climax stage) का निर्माण होता है तो इसे पादप अनुक्रमण (plant succession) कहते हैं। यह जलाशय से प्रारम्भ हो तो **जलक्रमक** (hydrosere) कहलाता है, नग्न् क्षेत्र से शुरू हो तो मरुक्रमक (xerosere) कहलाता है।

संदर्भ
------

1. ↑  Sahney, S.; Benton, M.J. (2008). "Recovery from the most profound mass extinction of all time". *Proceedings of the Royal Society B: Biological Sciences*. **275** (1636): 759–65. PMC 2596898. PMID 18198148. डीओआइ:10.1098/rspb.2007.1370.
**हुदुर दुर्गा** संथाल लोग के देवता है, जो हिंदू धर्म में महिषासुर को बुलाया है। वे हिंदू देवी दुर्गा को खलनायक मानते हैं और इसके विपरीत वे महिषासुर की पूजा करते हैं।

स्वर-विज्ञान
------------

हुदुर शब्द का अर्थ है बिजली। और दुर्गा शब्द का अर्थ है रक्षक। शब्द का संयुक्त अर्थ वज्र रक्षक है।

किंवदंती
--------

झारखंड, भारत के खेरवाल संताल और असुर जनजातियों के अनुसार, हुदुर दुर्गा उनके सहस्राब्दी पूर्वज थे, जो कि चचाम्पा नामक एक गाँव के राजा थे। वह बहुत शक्तिशाली और शक्तिशाली राजा था। भारत आने के बाद आर्य उसे पराजित नहीं कर सकते थे। तब वे विभिन्न तरीकों से राजा को मारने के उपाय सोचने लगे। उन्हें पता चला कि राजा बहुत स्त्रैण था और महिलाओं को उनके समाज में बहुत माना जाता था। इसलिए आर्यों ने राजा की हत्या के लिए जासूस की एक सुंदर महिला को जासूस के रूप में भेजा, कुछ मामलों में, महिला वेश्यावृत्ति में शामिल थी। आर्यों ने राजा के सामने शादी का प्रस्ताव रखा और राजा ने महिला की उपस्थिति से प्रभावित होकर उससे शादी करने के लिए सहमति जताई। राजा ने शादी के बाद सात दिनों तक महिला के साथ रात बिताई और सातवें दिन महिला ने राजा को मार डाला। राजा की मृत्यु का समाचार सुनकर, आर्यों ने राज्य पर कब्जा करने के लिए राज्य पर आक्रमण किया, और राज्य के पुरुषों ने, अपने गुरु की सलाह का पालन करते हुए, सरस्वती नदी में स्नान किया, महिलाओं के रूप में प्रच्छन्न हुए, और राज्य का प्रदर्शन करने के लिए भाग गए दासई नृत्य संतालों का दावा है कि आर्यों ने महिला को देवी दुर्गा और राजा को महिषासुर के रूप में घटना की महिला के रूप में अतिरंजित किया, और आगे दावा करते हैं कि उनके राजा हुदुर दुर्गा का नाम गलत रूप से महिला के नाम के रूप में उल्लेखित था। दुर्गा पूजा के दौरान, वे दुर्गा की पूजा नहीं करते हैं, लेकिन महिषासुर की पूजा करते हैं और रास्ते में दसई नृत्य करके महिलाओं का शोक मनाते हैं।

सन्दर्भ
-------

1. ↑  "দুর্গাপূজার সময়ে যেভাবে শোক পালন করেন 'মহিষাসুরের বংশধরেরা'". *BBC News বাংলা* (Bengali में). 26 अक्टूबर 2020. अभिगमन तिथि 10 मार्च 2021.
2. ↑  "दुर्गा नहीं महिषासुर की जय". *BBC News हिंदी*. 27 सितम्बर 2009. अभिगमन तिथि 10 मार्च 2021.
3. ↑  "क्या सच में महिषासुर दलित या आदिवासी था?". *News18 India*. 5 October 2019. अभिगमन तिथि 10 मार्च 2021.
4. ↑  "Not Durga Puja! It's Mahishasura's martyrdom that these tribals observe". *The New Indian Express* (अंग्रेज़ी में). 8 October 2019. अभिगमन तिथि 9 March 2021.
5. ↑  "Descendant of Mahishasur to inaugurate puja at an east Kolkata pandal". *The Times Of India* (अंग्रेज़ी में). 3 October 2016. अभिगमन तिथि 9 March 2021.
6. ↑  "Myth against myth". *Dhaka Tribune* (अंग्रेज़ी में). 2 October 2019. अभिगमन तिथि 9 March 2021.
7. ↑  "For The Asurs of Bengal, Durga Puja Is The Time To Celebrate The 'Demon God' Durga Slayed". *ScoopWhoop* (अंग्रेज़ी में). 7 October 2016. अभिगमन तिथि 9 March 2021.
8. ↑  Chattopadhyay, Arunava (2018). *DURGA: Ekti Obolokon* (Bengali में). Atmajaa Publishers. पपृ॰ 48, 49. अभिगमन तिथि 17 मार्च 2021.
**पजनेस** हिन्दी के रीतिकाल के अंतिम दौर के समर्थ कवि थे।

परिचय
-----

पजनेस का जन्मसंवत् अज्ञात है। शिवसिंह सेंगर के अनुसार इनका उपस्थितिकाल सं. १८७२वि. है जिसे कुछ लोगों ने भ्रमवश इनका जन्मकाल मान लिया है। रामचंद्र शुक्ल के अनुसार इनका कविताकाल संवत् १९०० के आसपास माना जा सकता है। ये बुंदेलखंड के पन्ना प्रदेश में उत्पन्न हुए थे। 'माझा प्रवास' के लेखक विष्णुराव गोडसे ने इनका आवास झाँसी में बताया है। इनकी रची हुई कोई पुस्तक नहीं मिलती परंतु 'मधुप्रिया' और 'नखशिख' नामक इनकी दो रचनाओं का उल्लेख शिवसिंहसरोज में इस प्रकार किया गया है जैसे ये दोनों ही पुस्तकें सरोजकार की उपलब्ध थीं। 'सरोज' में 'मधुप्रिया' से उद्धरण भी दिए गए हैं।

पजनेस रीतिकाल के अंतिम दौर के समर्थ कवि थे इसलिये इनके फुटकल पद जनमन में स्थान पा गए और लोककंठ में बराबर गूँजते रहे। इनकी इसी लोकप्रियता से प्रेरित होकर काशी के भारतजीवन प्रेस ने पुरस्कार के घोषणापूर्वक इनकी उपलब्ध रचनाओं का संग्रह करवाकर पहले 'पजनेस पचासा' और तत्पश्चात् 'पजनेस प्रकाश' नामक इनके दो कवितासंग्रह प्रकाशित किए जिनमें क्रमश: ५६ और १३२ कवित्त-सवैया संगृहीत है। इस प्रकार पजनेस प्रकाश पजनेस पचासा का परिवर्धित संस्करण है।

मधुप्रिया और नखशिखा नामों से ही प्रकट है कि पजनेस रीतिभुक्त रसवादी परंपरा के कवि थे और रीतिकाल के पिछले खेवे के कवियों की तरह अपनी रचनाओं में यमक और अनुप्रास की योजना शब्दचमत्कार के लिये आवश्यक मानते थे जिसके कारण कहीं कहीं इनके पद अर्थहीन से लगते हैं। रीतिबद्ध कवि होते हुए भी ये शृगांर रसात्मक कविताओं तक में प्रतिकूल कर्णकटु वर्णों का प्रयोग निविद्ध नहीं मानते थे। फिर भी जहाँ इनकी भाषा स्वच्छ, सरल और स्वाभाविक है वहाँ इनके शब्दचित्र बहुत साफ और चटकीले उतर सके है।

पजनेस को फारसी का भी अभ्यास था और इसीलिये उन्होंने 'पजनेस तसद्दुकता विसमिल जुलफे फुरकत न कबूल कसे' जैसे पदों में अपनी फारसीदानी का कौतुक भी दिखाया है। ये रंगीन तबीयत के बेवाक व्यक्ति थे। वृंदावनलाल वर्मा ने 'झाँसी की रानी' नामक अपने उपन्यास में पजनेस का एक कवित्त उद्धृत किया है जिसमें बड़े-बड़े लोगों की चूक का उल्लेख करते हुए पजनेस ने स्पष्ट शब्दों में स्वीकार किया है कि 'एक खतरानी से हमहूँ चूके'। रामनरेश त्रिपाठी ने 'कविता कौमुदी' में इनका एक हस्तलिखित ग्रंथ प्रयाग के राजर्षि टंडन जी के पास होने की सूचना दी थी परंतु वह आज तक प्रकाशित नहीं हुआ है।

सन्दर्भ
-------

| * दे
* वा
* सं
**रीति काल के कवि** |
| --- |
| **रीति काल के कवि**  | केशव • चिंतामणि • देव • मतिराम • भिखारीदास• भूषण • घनानंद • पद्माकर |
| **रीतिकाल के रीतिग्रंथकार कवि** | चिन्तामणि त्रिपाठी •  बेनी असनी वाले •  महाराज जसवंत सिंह •
 बिहारी लाल •  मंडन • मतिराम •  भूषण •  कुलपति मिश्र •  सुखदेव मिश्र •  कालिदास त्रिवेदी •  राम •  नेवाज •  देव •  श्रीधर या मुरलीधर •  सुरति मिश्र •  कवीन्द्र उदयनाथ •  श्रीपति •  वीर •  कवि •  रसिक सुमति •  गंजन •  अली मुहिब खाँ प्रीतम •  (भिखारीदास) •  भूपति राजा गुरुदत्त सिंह •  तोषनिधि •  दलपतिराय •  बंशीधर •  सोमनाथ • रसलीन •  रघुनाथ •  दूलह •  कुमारमणि भट्ट •  शंभुनाथ मिश्र •  शिवसहाय दास •  रूपसाहि •  ऋषिनाथ •  वैरीसाल • दत्त •  रतन कवि •  नाथ (हरिनाथ) •  मनीराम मिश्र •  चंदन •  देवकीनंदन •  महाराज रामसिंह •  भान कवि •  थान कवि •  बेनी बंदीजन •  बेनी प्रवीन •  जसवंत सिंह द्वितीय •  करन कवि •  गुरुदीन पांडे •  ब्रह्मदत्त •  पद्माकर भट्ट •  ग्वाल कवि •  प्रतापसाहि •  रसिक गोविंद •  रसिक गोविंदानंदन •द्विजदेव (कवि )\* |
| **०** | ० |
**पारुरीसिस** (अंग्रेजी: Paruresis) या **मूत्र-त्याग संकोच विकार**, एक प्रकार का भय या फोबिया है जिसमें पीड़ित व्यक्ति दूसरों की वास्तविक या काल्पनिक उपस्थिति में पेशाब करने (मूत्र-त्याग) में असमर्थ रहता है, जैसे कि किसी सार्वजनिक मूत्रालय (शौचालय) में। मल त्याग को प्रभावित करने वाली अनुरूप स्थिति को **पार्कोप्रीसिस** कहा जाता है।

प्रभाव
------

मूत्र परीक्षण पारुरीसिस से ग्रस्त लोगों के लिए समस्याग्रस्त हो सकता है।
कुछ लोग कुछ समय के लिए या कभी कभार दूसरे लोगों की उपस्थिति में मूत्र त्याग करने में कठिनाई अनुभव करते हैं। पारुरीसिस में यह स्थिति सामान्य संकोच, शर्मिंदगी, उलझन या फिर इसका डर कि लोग जान जायेंगे कि कोई पेशाब नहीं कर पा रहा है, से भी परे चली जाती है। कुछ लोग चलते वाहनों में पेशाब नहीं कर पाते वहीं, कुछ लोग एक शांत शौचालय में अपने गिरते हुए मूत्र की आवाज से बेचैन हो जाते हैं। गंभीर मामलों में, पारुरीसिस से पीड़ित व्यक्ति सिर्फ तभी पेशाब कर सकता है जब या तो वो अपने घर पर अकेला हो या फिर उसे कैथीटेराइजेशन की प्रक्रिया के माध्यम से पेशाब कराया जा सकता है।

हालांकि अधिकांश पीड़ित बताते हैं कि इस स्थिति का विकास उनकी किशोरावस्था में हुआ, लेकिन यह किसी भी उम्र में प्रकट हो सकती हैं। इसके अलावा गंभीरता के भिन्न स्तरों की कारण इसका प्रभाव भिन्न व्यक्तियों पर भिन्न होता है, और कुछ लोगों ने तो इस समस्या को पहली बार तब अनुभव किया जब मूत्र परीक्षण हेतु नमूना देने के लिए उन्होनें खुद को पहली बार शौचालय में बंद किया। कई महिलायें इस बात से अनजान हैं कि वो, पारुरीसिस से पीड़ित हैं।

कुछ लोग जानबूझ कर अपना पेशाब रोक कर रखते हैं, और पानी या अन्य तरल पदार्थों को पीने से बचते हैं साथ ही वो अकसर उन सार्वजनिक शौचालयों को ढूंढते हैं जो या तो खाली हों या फिर जिनका उपयोग एक बार में एक व्यक्ति ही कर सके (एकल-प्रयोक्ता शौचालय)।

इस विकार के गंभीर मामलों में किसी व्यक्ति का जीवन बहुत अधिक प्रभावित हो सकता है। गंभीर से मध्यम मामलों में पारुरीसिस से, मनोवैज्ञानिक चिकित्सा और सहायता समूहों के समर्थन के बिना, पार पाना बेहद मुश्किल हो सकता है। गंभीर रूप से पीड़ित व्यक्ति अपने घर से दूर की यात्रा करने या अंतरंग संबंध बनाने के लिए भी तैयार नहीं होता और यहाँ तक कि अगर घर में कोई और वयक्ति उपस्थित हो तो वो अपने घर में भी पेशाब नहीं कर पाता।

उपचार
-----

सन्दर्भ
-------
| **हुन्ज़ा-नगर ज़िला ہنزہ نگر‎ / Hunza–Nagar** |
| --- |
| मानचित्र जिसमें हुन्ज़ा-नगर ज़िला ہنزہ نگر‎ / Hunza–Nagar हाइलाइटेड है |
| सूचना |
| **राजधानी** : | अलियाबाद​ |
| **क्षेत्रफल** : | १८,००० किमी² |
| **जनसंख्या**(१९९८): • घनत्व : | २,१४,८४८ -/किमी² |
| **उपविभागों के नाम:** | तहसील |
| **उपविभागों की संख्या:** | - |
| **मुख्य भाषा(एँ):** | शीना, बुरूशसकी, बलती |

**हुन्ज़ा-नगर ज़िला​** पाकिस्तान प्रशासित कश्मीर के गिलगित-बलतिस्तान क्षेत्र का एक ज़िला है। इसकी राजधानी अलियाबाद शहर है। २०१० तक यह ज़िला गिलगित ज़िले का हिस्सा हुआ करता था। यह हुन्ज़ा रियासत और नगर रियासत नामक दो भूतपूर्व रियासतों को मिलाकर बना है।

लोग
---

हुन्ज़ा-नगर ज़िले में इस्माइली शिया लोगों की बहुतायत है।

भूगोल
-----

हुन्ज़ा-नगर​ ज़िला भूराजनैतिक दृष्टि से बहुत ही महत्वपूर्ण जगह स्थित है। इसके पश्चिमोत्तर में अफ़ग़ानिस्तान का वाख़ान गलियारा है जिसकी छोटी सी चौड़ाई के पार ताजिकिस्तान आता है। अगर पाकिस्तान प्रशासित कश्मीर भारत के नियंत्रण में होता तो यही वह इलाका है जहाँ भारत की सीमाएँ सीधी अफ़ग़ानिस्तान को छूतीं। पूर्वोत्तर में यह ज़िला चीन द्वारा नियंत्रित शिंजियांग क्षेत्र को छूता है। यहाँ पर गोजाल नामक बस्ती और तहसील है, जिसके उत्तरी छोर पर सोस्त नामक पड़ाव पाकिस्तानी-नियंत्रित क्षेत्र की अंतिम चौकी है और इसके पार चीनी इलाका आता है। प्रसिद्ध काराकोरम राजमार्ग यहीं पर स्थित ख़ुन्जराब दर्रे से निकलकर चीन और पाकिस्तान को जोड़ता है। सरहद के पार चीनी क्षेत्र की पहली बस्ती ताशक़ूरग़ान​ है।

इन्हें भी देखें
---------------

* ग़िज़र​ ज़िला
* गिलगित-बल्तिस्तान

सन्दर्भ
-------

1. ↑  Gilgit-Baltistan Elections 2009 Archived 2011-03-02 at the Wayback Machine, Report of HRCP Observers’ Mission, Human Rights Commission of Pakistan, January 2010

| * दे
* वा
* सं
गिलगित-बल्तिस्तान के ज़िले |
| --- |
| अस्तोर  •  दिआमेर  •  गान्चे  •  ग़िज़र  •  गिलगित  •  स्कर्दू  •  हुन्ज़ा-नगर |
| **फ़राहFarah / فراه‎** |
| --- |
| फ़राह is located in अफ़ग़ानिस्तानफ़राहफ़राहअफ़ग़ानिस्तान में स्थिति |
| सूचना |
| **प्रांत व देश**: | फ़राह प्रान्त, अफ़ग़ानिस्तान |
| **जनसंख्या** (२००४): | १,०९,४०९ |
| **मुख्य भाषा(एँ)**: | पश्तो |
| **निर्देशांक**: | 32°20′37″N 62°7′10″E﻿ / ﻿32.34361°N 62.11944°E﻿ / 32.34361; 62.11944 |

कुछ अमेरिकी सैनिक फ़राह में 'सिकंदर का क़िला' कहलाए जाने वाले ढाँचे के सामने
**फ़राह** (फ़ारसी और पश्तो: فراه‎, अंग्रेजी: Farah) पश्चिमी अफ़्ग़ानिस्तान के फ़राह प्रान्त की राजधानी है। यह शहर फ़राह नदी के किनारे स्थित है और ईरान की सीमा के काफ़ी पास है।

लोग
---

फ़राह के अधिकतर लोग पश्तो बोलने वाले पश्तून हैं और वे स्थानीय आबादी के ९०% हैं। इनके अलावा शहर के ७% लोग ताजिक और ३% लोग बलोच हैं।

इतिहास
------

ईरान की सरहद के पास होने के कारण फ़राह पर उस देश का प्रभाव काफ़ी रहा है और यह उस देश के अशकानी साम्राज्य की 'आरिया' (Aria) नामक सात्रापी का एक प्रमुख शहर हुआ करता था। जब सिकंदर महान की यूनानी सेनाओं ने ईरान पर क़ब्ज़ा कर लिया तो यहाँ भी उसका नियंत्रण हो गया। आगे चलकर ५वीं सदी ईसवी में यह ईरान के सासानी साम्राज्य की भारत से लगने वाली पूर्वी सीमा का एक महत्वपूर्ण गढ़ था। इस क्षेत्र को ख़ुरासान का हिस्सा माना जाने लगा। एक-के-बाद-एक ताहिरी, सफ़्फ़ारी, सामानी, ग़ज़नवी, ग़ौरी, ख़्वारेज़्मी, इल्ख़ानी, तैमूरी, बुख़ारा की ख़ानत और सफ़्फ़ावी साम्राज्यों ने यहाँ अपना नियंत्रण जमाया। १८वीं सदी के शुरूआती दौर में यह पहले अफ़्ग़ान​ होतकी राजवंश और फिर दुर्रानी साम्राज्य के साम्राज्य का हिस्सा बन गया।

यहाँ मुहम्मद जौनपुरी नामक इस्लामी प्रचारक दफ़न हैं। यह सन् १४४३ में भारत में जौनपुर में पैदा हुए थे और इन्होनें स्वयं को महदी (आने वाले मसीहा) घोषित कर दिया था। यह जौनपुर से भारत, अरब और ख़ुरासान भर में प्रचार करते हुए घूमें और ६३ की उम्र पर इनका फ़राह में देहांत हो गया। इनके मानाने वालों को 'महदवी' बुलाया जाता है।

मौसम
----

फ़राह में गर्मियों में तापमान ४५ सेंटीग्रेड तक और सर्दियों में −५ सेंटीग्रेड तक जा सकता है, यानि गर्मी भी बहुत पड़ती है और सर्दी भी। इलाक़ा काफ़ी शुष्क है और बारिश कम पड़ती है।

इन्हें भी देखें
---------------

* फ़राह प्रान्त
* फ़राह नदी
* पश्तून
* प्राचीन ख़ुरासान

सन्दर्भ
-------

1. ↑  2003 National Geographic Population Map (PDF file) Archived 2017-09-12 at the Wayback Machine, Thomas Gouttierre, Center For Afghanistan Studies, University of Nebraska at Omaha; Matthew S. Baker, Stratfor
2. ↑  A manual of ancient history Archived 2017-02-03 at the Wayback Machine. Clarendon, 1880
3. ↑  FARAÚH Archived 2008-05-27 at the Wayback Machine, Daniel Balland, Ehsan Yarshater (editor), Encyclopædia Iranica, Columbia University, Accessed January 2008
फ़रवहर का चिह्न
असीरियाई देवता अशूर, जिस से फ़रवहर का चिह्न विकसित हुआ
**फ़रवहर**, जिसे प्राचीन फ़ारसी में **प्रवहर** लिखते थे, पारसी पंथ का सब से अधिक पहचाने जाने वाला चिह्न है। बीसवीं सदी में ईरान पर राज करने वाले पहलवी राजवंश ने इसे अपने साम्राज्य का और ईरानी राष्ट्र का चिह्न भी चुना था। इसमें एक परों वाले चक्र के बीच एक राजसी आकृति का दाढ़ी वाला व्यक्ति दर्शाया जाता है।

फ़्रवशी से सम्बन्ध
------------------

अवस्ता (पारसी ग्रन्थ) में 'फ़्रवशी' दिव्य रक्षक-आत्मा को कहते हैं। इसके विपरीत 'उर्वन' वह आत्मा होती है जो संसार में अच्छे-बुरे की अनंत लड़ाई में अच्छाई के लिए लड़ने भेजी जाती है। यह मान्यता है कि शारीरिक मृत्यु के चार दिन बाद उर्वन फ़्रवशी को लौट जाती है और संसार में हुए अपने अनुभवों को फ़्रवशी को दे देती है। 'फ़रवहर' शब्द इसी 'फ़्रवशी' शब्द से उत्पन्न हुआ है और आधुनिक सोच है कि यह चिह्न उसी रक्षक आत्मा को दर्शाती है। ध्यान दें कि 'फ़्रवशी' शब्द 'फ़्रवर्ती' का एक रूप है, क्योंकि 'र्त' अवस्ताई भाषा में अक्सर 'श' बन जाता था।

चिह्न की उत्पत्ति
-----------------

पर-युक्त चक्र या पर-युक्त सूर्य का चिह्न मध्य पूर्व के क्षेत्र में प्राचीनकाल से प्रयोग होता आया है। यह कांस्य युग की मोहरों में भी देखा जा सकता है। कुछ समय बाद इस चक्र के अन्दर एक मनुष्य की आकृति भी डाली जाने लगी थी। असीरियाई लोगों के लिए यह उनके अशूर (ܐܫܘܪ, Ashur) नामक देवता का रूपांकन था। यह फ़रवहर के चिह्न का स्रोत होने के बावजूद यह ज्ञात नहीं है कि जिन ईरानी विद्वानों ने इस चिह्न का प्रयोग पारसी पंथ में आरम्भ किया। वे इस चिह्न के साथ क्या मतलब जोड़ते थे। इतना ज़रूर है कि ईरान में इसे सबसे पहले शाही शिलालेखों में देखा गया इसलिए शायद यह 'ख़्वारनाह​' का प्रतीक रहा हो। 'ख़्वारनाह​' (khvarenah) शब्द का मतलब पारसी धर्म-ग्रंथों में 'सम्राट की दिव्य महानता' निकलता है, यानि वह दिव्य महानता जो किसी शासक या सम्राट के साथ जुड़कर उसकी सहायता करे। संभव है कि फ़रवहर इन शिलालेखों में सम्राट की फ़्रवशी दर्शा रहा हो।

इन्हें भी देखें
---------------

* पारसी पंथ
* अवस्ताई भाषा

सन्दर्भ
-------

1. ↑  The *Encyclopedia Iranica* gives several Middle Iranian renderings: *fraward*, *frawahr*, *frōhar*, *frawaš*, *frawaxš*. The form *frawahr* reflects the Pazend *dibacheh* form, corresponding to Book Pahlavi *prʾwhr*).
2. ↑  Angels: A Very Short Introduction, David Albert Jones, pp. 11, Oxford University Press, 2011, ISBN 978-0-19-954730-2, *... For example, the most common modern symbol for Zoroastrianism, a winged human figure (termed a faravahar because it is supposed to represent a fravashi), is in some ways a modern invention. Though the symbol is ancient, the name is modern ...*
3. ↑  Omnibus IV: The Ancient World, Veith, Wilson, Fischer, Veritas Press, 2009, ISBN 978-1-932168-86-0, *... In a Persian version of the emperor cult, the faravahar symbolized the winged sun in Zoroastrianism and also the divine authority of the king ...*
**पाप** 2003 में बनी हिन्दी भाषा की फिल्म है।

चरित्र
------

मुख्य कलाकार
------------

* जॉन अब्राहम
* उदिता गोस्वामी
* मोहन अगाशे
* गुलशन ग्रोवर - ए सी पी राज मेहरा
* मदन भीकू
* अनुपम श्याम
* मुकेश भट्ट
* विक्रम कपाड़िया
* ऐश्वर्या मेहता

== दल ==कहानी एक युवा लड़की, काया (उदिता गोस्वामी) की है, जो स्पीति की खूबसूरत शांत घाटी में रहती है, एक बौद्ध मठ में शामिल होने की प्रतीक्षा कर रही है, एक विचार जो उसे बचपन से ही उसके पिता (मोहन अगाशे) द्वारा दिया गया था और एक जो उसने कभी सवाल नहीं किया। जब लामा नोरबू (डेन्ज़िल स्मिथ), मठ के एक वरिष्ठ लामा का सपना होता है कि बौद्ध शिक्षक, रिनपोछे का पुनर्जन्म हुआ है, तो वह काया को मठ में वापस लाने के लिए दिल्ली भेजते हैं। काया दिल्ली जाती है और बच्चे को पाने में कामयाब हो जाती है, लेकिन जब वे घर लौटने वाले होते हैं, बच्चा एक होटल में एक पुलिस अधिकारी की हत्या देखता है। जांच एक अन्य पुलिस अधिकारी, शिवेन (जॉन अब्राहम) द्वारा की जाती है, जो काया और युवा लड़के को घर लौटने से रोकता है। इस दौरान लड़का हत्यारे के रूप में राज मेहरा (गुलशन ग्रोवर) की पहचान कर लेता है। जल्द ही शिवेन खुद को साज़िश और धोखे के जाल में पाता है जहाँ वह किसी पर भरोसा नहीं कर सकता। उसे काया और उस युवा लड़के के साथ स्पीति भागने के लिए मजबूर होना पड़ता है, जिसकी रक्षा के लिए वह अब दृढ़ संकल्पित है। शिवेन हालांकि गंभीर रूप से घायल हो गया है और स्पीति पहुंचने पर काया के घर में इलाज कराना है।

शिवेन की देखभाल करते हुए काया शिवेन की ओर आकर्षित होती है, एक रोमांचक एहसास जो उसने पहले कभी अनुभव नहीं किया था। शिवेन भी खुद को काया की ओर आकर्षित पाता है, एक ऐसी लड़की जिसे उसने अब तक नहीं जाना है। काया एक दुविधा में फंस गई है क्योंकि उसने 'परम सत्य' की खोज में अपनी मूल प्रवृत्ति और इच्छाओं को बहुत लंबे समय तक वश में कर लिया है। एक यौन आकर्षण वह है जिसे उसका अनुकूलित मन पाप (पाप) के रूप में देखता है, लेकिन जिसे वह नकार नहीं सकती। शिवेन इस दुविधा को देखता है और काया को दिखाने की कोशिश करता है कि वहाँ एक जीवन है जिसे जीने का उसे पूरा अधिकार है। इस बीच, काया के पिता को पता चल जाता है कि उनकी छत के नीचे क्या हो रहा है और वह शिवेन से नाराज़ हैं। वह शिवेन को अपने शांतिपूर्ण जीवन पर एक प्रदूषणकारी प्रभाव के रूप में देखता है, एक ऐसा व्यक्ति जो पिस्तौल जैसी अपवित्र चीजें उनके घर में लाया है। इस मोड़ पर, शिवेन का अतीत उन्हें पकड़ लेता है और मेहरा के आदमी उसके पीछे पड़ जाते हैं।

काफी उथल-पुथल के बाद, आखिरकार, शिवेन और काया चरमोत्कर्ष में भावुक चुंबन के साथ फिर से मिलते हुए दिखाए गए

संगीत
-----

रोचक तथ्य
---------

परिणाम
------

### बौक्स ऑफिस

### समीक्षाएँ

नामांकन और पुरस्कार
-------------------

बाहरी कड़ियाँ
-------------

* *पाप*  इंटरनेट मूवी डेटाबेस पर
एक पेपरोनी पिज़्ज़ा.

| **Pepperoni, Porkपोषक मूल्य प्रति 100 ग्रा.(3.5 ओंस)** |
| --- |
| उर्जा 460 किलो कैलोरी   1940 kJ |
| 

|  |  |
| --- | --- |
| कार्बोहाइड्रेट     | 4 g |
| वसा | 40.2 g |
| प्रोटीन | 20.35 g |

 |
| प्रतिशत एक वयस्क हेतु अमेरिकी सिफारिशों के सापेक्ष हैं.स्रोत: USDA Nutrient database |

**पेपरोनी** सलामी (सूखा सॉसेज़) का इतालवी-अमेरिकी मसालेदार भोजन है जो प्रायः सूअर तथा गाय के उपचारित मांसों से तैयार किया जाता है, लेकिन सही तरह से नामांकित करने पर यह मुर्गी के मांस से भी बन सकता है, जो कम महंगा होगा. यह दक्षिणी इटली के मसालेदार सलामियों से विकसित किया गया है, जैसे कि नेपल्स का *सालसिकिया नेपोलेटाना पिकैंटे* या कैलब्रिया का सोपरेसेटा का मसालेदार सॉसेज़. पेपरोनी अमेरिकी शैली की पिज़्ज़ा दुकानों में पिज़्ज़ा के ऊपर की गयी लोकप्रिय सजावट है। इसके अलावा कभी-कभी यह सैंडविच बनाने के काम भी आता है।

*‘पेपरोनी’*  *पेपेरोनी (peperoni)* का बिगड़ा हुआ रूप है, जो काली मिर्च के इतालवी शब्द *पेपेरोने* का बहुवचन होता है।

इटली में अमेरिकी संस्करण के पेपरोनी पाने के लिए *‘सलामे पिकैंटे’ (salame piccante)* या *‘सलामिनो पिकैंटे’* (गर्म सलामी, जो सामान्यतः कैलेब्रिया का ख़ास होता है) कहा जाता है। पेपरोनी पिज़्ज़ा का इतालवी नाम ‘*पिज़्ज़ा ऐला डियावोला* ’ (गर्म सॉसेज़ के साथ) है।

पूरे यूरोप महाद्वीप में, *पेपरोने* कई प्रकार की पहाड़ी मिर्चों के लिए एक आम शब्द है जिनमें बेल पीपर तथा प्रायः इटली में छोटे आकार की मसालेदार *पेपरोंसिनो (peperoncino)* या *पेपरोन पिकैंटे (peperone piccante)* के नाम से अचार में प्रयुक्त होने वाली काली मिर्च और अमेरिका में पेपरोंसिनी या बैनना पीपर भी शामिल है।

उपचार अभिकारक के रूप में प्रयुक्त सोडियम नाइट्रेट पेपरोनी को उसके विशिष्ट नारंगी-गुलाबी रंग में गुलाबी हिस्सा प्रदान करता है, जबकि पैपरिका या अन्य पहाड़ी मिर्च उसे नारंगी रंग प्रदान करती है।

यूरोप के विपरीत पेपरोनी के अंग्रेजी शब्द का इस्तेमाल एकवचन अगणनीय संज्ञा के रूप में किया जाता है।

हैलल या कोशर पेपरोनी गौमांस या मुर्गे के मांस से बनाया सकता है।

सन्दर्भ
-------

1. 1 2  "How Food Works: Pepperoni is Raw Meat?". मूल से 24 मार्च 2010 को पुरालेखित. अभिगमन तिथि 6 अक्तूबर 2010.
2. ↑  पीरी, सुसन एम. एंड रिविस, चार्ल्स जी. *होम सौसेज मेकिंग: हाओ-टू टेक्निक्स फॉर मेकिंग एंड एन्जौइन्ग 100 सौसेजेस एट होम*, तीसरा संस्करण. नॉर्थ एडम्स, मास.: स्टोरी प्रकाशन, 2003. ISBN 978-1-58017-471-8.
3. ↑  खाद्य मानक और उपनाम नीति पुस्तक, यूएसडीए (USDA), पीपी. 133-134

|  |  |
| --- | --- |
|  | **Pepperoni** से संबंधित मीडिया विकिमीडिया कॉमंस पर उपलब्ध है।  |
होटल द पार्क कैलन्गुटे गोवा पार्क समूह के स्वामित्व वाली एक होटल हैं जो भारत के गोवा राज्य में स्थित हैं। गोवा राज्य अपने समुद्र तट एवं खुबसूरत नजारों के लिए प्रसिद्ध हैं। यहाँ पर सबसे विदेशी पर्यटक आते हैं एवं किसी जमाने में यह हिप्पी संस्कृति के लिए प्रसिद्ध था। यह होटल अपनी आकर्षक साज सज्जा एवं अत्याधुनिक सुविधाओं के चलते काफी लोकप्रिय हैं।

अवस्थिति
--------

यह होटल कैलन्गुटे के शांत समुद्र तट पर स्थित हैं। यहाँ से कैन्दोलिम समुद्र तट, बागा तट, श्रीन्क़ुएरिम समद्र तट यहाँ से 5 किलोमीटर की दूरी पर स्थित हैं। यहाँ से डाबोलिम एअरपोर्ट ३९.२ किलोमीटर की दूरी पर एवं वास्को दी गामा रेलवे स्टेशन ३९ किलोमीटर की दूरी पर हैं। यहाँ से स्प्लैश डाउन वाटर पार्क भी ४.८ किलोमीटर की दूरी पर हैं। सब जगह से नजदीक होने के कारण इस होटल की उपयोगिता काफी बड जाती हैं।

सुविधाएं
--------

इस होटल में सुख सुविधा के सारे संशाधन मौजूद हैं जिसमे रेस्टोरेंट, बार, स्विमिंग पूल एवं बैंकवेट हाल इत्यादि शामिल हैं। यहाँ पर मीटिंग रूम भी जहा बिज़नेस मीटिंग आयोजित की जाती हैं। व्यावासिक उद्देश्य से निकले यात्रिओं के लिए भी यह होटल एक आकर्षक स्थल हैं। यहाँ के सभी कमरे वातानुकूलित एवं अन्य सभी आधुनिक सुविधाओ से सुसज्जित हैं

बार एवं रेस्टोरेंट
------------------

यहाँ पर खान पान के काफी विकल्प उपलब्ध हैं जिनमे भारतीय, मेक्सिकन एवं चाइनीस व्यंजन उपलब्ध हैं। यहाँ पर मुख्य रेस्टोरेंट हैं:

* **द पार्क**: यहाँ पर उतर भारतीय खाना, चाइनीस, गोअन एवं कॉन्टिनेंटल व्यंजन मिलते है। विशिष्ट खान-पान पसंद करने वालों के लिए यह उचित जगह हैं।
* **पीस (शान्ति)**: अपने नाम के अनुरूप यह रेस्टोरेंट बहुत ही शांतिपूर्ण जगह पर स्थित हैं। यहाँ पर भारतीय, चाइनीस, गोअन एवं कॉन्टिनेंटल व्यंजन मिलते है।
* **लव फाइन डाइनिंग**: यह 24 घंटे खुला रहने वाला रेस्टोरेंट हैं। यहाँ पर भारतीय, चाइनीस, गोअन एवं कॉन्टिनेंटल व्यंजन मिलते है

सन्दर्भ
-------

1. ↑  "Hotel The Park Calangute,Goa". theparkhotels.com. मूल से 8 मई 2017 को पुरालेखित. अभिगमन तिथि 5 May 2017.
2. ↑  "About The Park Calangute, Goa". cleartrip.com. मूल से 30 अप्रैल 2016 को पुरालेखित. अभिगमन तिथि 5 May 2017.
3. ↑  "The Park Calangute". zomato.com. अभिगमन तिथि 5 May 2017.
क्लेडोग्राम चित्र, जिसमें नीले व लाल रंग के समूह दोनों एकवर्गी (मोनोफायलिटिक) हैं क्योंकि दोनों का एक अलग-अलग सांझा पूर्वज है, जबकि हरा समूह पारवर्गी (पैराफायलिटिक) है
जीवविज्ञान में जीवों के किसी समूह के सन्दर्भ में **पारवर्गी** या **पैराफायली** (Paraphyly) वह दशा होती है जिसमें उस समूह की सदस्य जातियों का सांझी पूर्वज जाति और अधिकतर संतान जातियाँ सम्मिलित हों, सिवाय कुछ एकवर्गी (मोनोफायली) उपसमूहों को छोड़कर। इस के विपरीत एकवर्गी (मोनोफायली) की सदस्य जातियाँ एक ही क्लेड बनाती हैं, अर्थात उनमें एक सांझे पूर्वत की पूर्वी संतति शामिल होती है।

इन्हें भी देखें
---------------

* क्लेड
* बहुवर्गी
* एकवर्गी
* सांझा पूर्वज

सन्दर्भ
-------

1. ↑  Dupuis, Claude (1984). "Willi Hennig's impact on taxonomic thought". *Annual Review of Ecology and Systematics*. **15**: 1–24. आइ॰एस॰एस॰एन॰ 0066-4162.
2. ↑  Simpson, Michael George (2006). *Plant systematics*. Burlington; San Diego; London: Academic Press. आई॰ऍस॰बी॰ऍन॰ 978-0-12-644460-5.
3. ↑  Williams, D. M. and Ebach. M. C. 2020. Cladistics: a guide to biological classification. Cambridge University Press.
**पुलोमिलो** (Pulomilo) भारत के निकोबार द्वीपसमूह का एक द्वीप है। यह छोटे निकोबार द्वीप के बहुत समीप स्थित है और इन दोनों की दूरी १ किमी से भी कम है।

लोग व भाषा
----------

पुलोमिलो पर दक्षिण निकोबारी भाषा बोली जाती है, जो छोटे निकोबार, बड़े निकोबार, कोन्डुल और कुछ अन्य द्वीपों पर भी बोलते हैं, हालांकि पुलोमिलो की "चन्नाई पयुह" कहलाने वाली उपभाषा में कुछ स्थानीय विशेषताएँ हैं। यहाँ की अधिकतर आबादी निकोबारी समुदाय की है। धार्मिक रूप से लोग लगभग सौ वर्षों से ईसाई हैं पर मूल निकोबारी धर्म की अस्थाएँ अभी भी मिलती हैं। २००४ की सूनामी का इस द्वीप पर भयंकर प्रकोप हुआ था और द्वीप की लगभग आधी जनसंख्या उस जलप्रलय का शिकार हो गई थी। २००१ की भारतीय राष्ट्रीय जनगणना में पुलोमिलो की जनसंख्या २१४ थी, जिसमें से २००५ में केवल १०९ जीवित थे।

अन्य विवरण
----------

द्वीप के १.३ वग किमी के क्षेत्रफल में से १.२९ वर्ग किमी वन से ढका हुआ है और यहाँ पर केवल एक ही मानवीय बसेरा है, जिसका नाम भी पुलोमिलो है। द्वीप पर विद्युत का प्रबन्ध नहीं है और आने-जाने के लिये नौका ही प्रयोग होती है। निकोबार के अन्य गाँवो की तरह यहाँ भी घरों को खम्बों पर ज़मीन से ऊपर उठाई गई कुटियाओं के रूप में बनाया गया है। प्रथम दृष्टि में द्वीप हरा-भरा और सुंदर प्रतीत होता है।

इन्हें भी देखें
---------------

* छोटा निकोबार द्वीप
* दक्षिण निकोबारी भाषा
* निकोबार द्वीपसमूह

सन्दर्भ
-------

1. ↑  "Islands of Andaman and Nicobar Islands (India)". UN. मूल से 17 जून 2014 को पुरालेखित. अभिगमन तिथि 9 July 2014.
नाइट-शाइनिंग व्हाइट
**नाइट-शाइनिंग व्हाइट** (चीनी: 照 夜 白 圖) चीनी कलाकार हान गण द्वारा एक मोनोक्रोम इंक-ऑन-पेपर पेंटिंग है। यह तांग राजवंश चित्रकला का एक उदाहरण है, जो 8 वीं शताब्दी के मध्य में बनाया गया था (लगभग 750)। इस काम में तांग राजवंश के सम्राट जुआनजोंग (शासन 712-56) के स्वामित्व वाले एक घुड़सवार घोड़े को दर्शाया गया है, जो एक पद के लिए तैयार है। इसे चीनी चित्रकला में सबसे महान घोड़े चित्रों में से एक माना जाता है। इसे 1977 में मेट्रोपॉलिटन संग्रहालय द्वारा अधिग्रहित किया गया था।

हान गण
------

घोड़े का स्वरूप उसकी भावनात्मक स्थिति को व्यक्त करता है।
हान गण को चीन के अग्रणी कलाकारों में से एक माना जाता था। हान एक गरीब परिवार से था और राजधानी चांगआन में एक शराब की दुकान में काम कर रहा था। जब उनकी कलात्मक प्रतिभा चित्रकार और कवि वांग वी द्वारा देखी गई, वह शाही अदालत में एक कलाकार बन गया। वह घोड़े के चरित्र के साथ-साथ उसके शारीरिक उपस्थिति को पकड़ने में सक्षम होने के लिए प्रसिद्ध था। यूरोपीय कला इतिहासकार अक्सर हान गण और चीनी चित्रकला के अन्य प्रतिनिधियों के चित्रों की परंपरागतता को देखते हैं और यूरोपीय कलाकारों द्वारा बनाए गए जानवरों को चित्रित करने वाले कार्यों से चीनी पशु विज्ञान में महत्वपूर्ण अंतर के रूप में देखते हैं। सम्राट जुआनज़ोंग के आदेश से, हान गण ने प्रसिद्ध घोड़ों के "चित्रों" की एक श्रृंखला बनाई, और यह काम मूल रूप से चित्रों की एक श्रृंखला में से एक रहा है। कई मूल चित्रों में से कोई भी जीवित नहीं रहा है, लेकिन वे बाद की शताब्दियों में बनाई गई प्रतियों के माध्यम से जाने जाते हैं।

पेंटिंग की विशेषताएं
--------------------

नाइट-शाइनिंग व्हाइट "बाई हुआ" या "व्हाइट पेंटिंग" का एक उदाहरण है और एक ब्रोश और काला स्याही का उपयोग करके बनाया गया एक मोनोक्रोम काम भि हैं। संरचना चीनी कला के पुराने कार्यों पर आधारित है, लेकिन इसकी सीमित सामग्री के बावजूद, "नाइट-शाइनिंग व्हाइट" अपनी आध्यात्मिकता और बेचैन ऊर्जा को खो नहीं देती है। पारंपरिक चीनी चित्रकला में चित्रित जानवर आमतौर पर पश्चिमी चित्रों में पाए जाने वाले शारीरिक रूप से सटीक नहीं होते हैं, और "नाइट-शाइनिंग व्हाइट" पूरी तरह से यथार्थवादी चित्र नहीं है।

बाद में यह सर पर्सीवाल डेविड के संग्रह में आया, और 1977 में मेट्रोपॉलिटन संग्रहालय द्वारा खरीदा गया, जिसे डिलन फंड द्वारा वित्त पोषित किया गया था।

संदर्भ
------

1. 1 2  Gan, Han (c. 750), *唐 韓幹 照夜白圖 卷 Night-Shining White*, मूल से 23 नवंबर 2018 को पुरालेखित, अभिगमन तिथि 2017-11-14
2. ↑  Werness, Hope B. (2006). *Continuum Encyclopedia of Animal Symbolism in World Art* (अंग्रेज़ी में). A&C Black. आई॰ऍस॰बी॰ऍन॰ 9780826419132. मूल से 7 नवंबर 2018 को पुरालेखित. अभिगमन तिथि 7 नवंबर 2018.
3. ↑  Hearn, Maxwell K. (2008). *How to Read Chinese Paintings* (अंग्रेज़ी में). Metropolitan Museum of Art. आई॰ऍस॰बी॰ऍन॰ 9781588392817. मूल से 7 नवंबर 2018 को पुरालेखित. अभिगमन तिथि 7 नवंबर 2018.
4. ↑  N.Y.), Metropolitan Museum of Art (New York; Montebello, Philippe De (1994). *The Metropolitan Museum of Art Guide* (अंग्रेज़ी में). Metropolitan Museum of Art. आई॰ऍस॰बी॰ऍन॰ 9780870997105. मूल से 7 नवंबर 2018 को पुरालेखित. अभिगमन तिथि 7 नवंबर 2018.

* Beyond Representation: Chinese Painting and Calligraphy, 8th-14th Century, Wen Fong, p. 14-20
नवीन चंद्र सेन
**नवीन चंद्र सेन** (बांग्ला: *নবীনচন্দ্র সেন*; 10 फरवरी 1847 – 23 जनवरी 1909) बांग्ला कवि एवं लेखक थे। रवीन्द्रनाथ ठाकुर के पहले के सर्वश्रेष्ठ कवियों में से वे एक हैं।

जीवन
----

नवीन चन्द्र प्रमथलाल सेन के पिता थे। उनका जन्म नोआपारा, राओजान उपजिला, चिट्टागोंग में 10 फरवरी 1847 में हुआ। उन्होंने 1863 में चिट्टागोंग काॅलीजिएट विद्यालय से प्रवेश परीक्षा उत्तीर्ण की एवं 1865 में प्रैसीडैंसी महाविद्यालय, कलकत्ता से एफ.ए. की उपाधि प्राप्त की। 1868 में जनरल ऐसैंबली महाविद्यालय (अब स्काॅटिश चर्च महाविद्यालय) से बी.ए. की उपाधि प्राप्त करने के बाद हेयर विद्यालय में कुछ समय तक शिक्षण कार्य किया। कुछ समय पश्चात वे डिप्टी मैजिस्ट्रेट (उप जिलाधिकारी) के रूप में ब्रिटिश आधिकारिक सेवा में जुड़े। वे 1904 में सेवानिवृत्ति हो गए एवं 23 जनवरी 1909 को मृत्यु को प्राप्त हुए।

कृतियाँ
-------

नवीन चन्द्र सेन की कब्र
सेन की सर्वप्रथम कविताएँ एजुकेशन गजेट में छपीं जिसका संपादन पीयरी चरण सरकार करते थे एवं उनकी कविताओं का पहला खंड, ***अबकाश रंजिनी***, 1871 में छपा। ***पलाशीर जुद्ध*** एक लंबी कविता जिसमें सिराजुद्दौला उन्हीं के अनुयायियों द्वारा दिया गया धोखा एवं पलासी के युद्ध में उनकी हार चित्रित है, बंगाली साहित्य में राष्टवाद पर किया गया अभूतपूर्व लेखन था जिसने उन्हें एक ओजस्वी कवि के रूप में स्थापित कर दिया। वे माइकल मधुसूदन दत्त के समकालीन थे। उन्होंने महाभारत का तीन खंडों में अनुवाद किया: ***रैवातक*** (1887) ***कुरुक्षेत्र*** (1893) एवं ***प्रभास*** (1896)। उन्होंने येसु मसीह, बुद्ध एवं क्लियोपाट्रा की जीवनी लिखीं। उन्होंने भगवद्गीता एवं मार्कंडेय पुराण का पद्यानुवाद किया। ***भानुमती*** (एक पद्य-उपन्यास) एवं ***प्रभासेर पत्र*** (यात्रा वृत्तांत) ने भी उन्हें प्रचलित किया। उनकी पाँच खंडों में प्रकाशित आत्मकथा ***अमर जीबनी*** उन्नीसवीं सदी के बंगाली साहित्य एवं राजनीति का परिचय देती है।

### ग्रन्थ-सूची

**महाकाव्य** (नवीन महाभारत पर आधारित)

* रैबतक (१८८७)
* कुरुक्षेत्र ( १८८३)
* प्रभास (१८९७)

**खंडकाव्य**

* अबकाश रंजिनी
* पलाशीर जुद्ध (पलासी का युद्ध ; १८७५)

**जीवनी**

* क्लिओपेट्रा (१८७७)
* अमिताभ (बुद्ध की जीवनी ; १८९५)
* अमृताभ
* रङ्गमती ( १८८०)
* खृष्ट (यीशू की जीवनी ; १८९०)

**आत्मकथा**

* प्रबाशेर पत्र
* अमर जीबनी (पाँच खंडों में)

**पद्यानुवाद**

* गीता
* चाँदी

**उपन्यास**

* भानुमती

स्रोत
-----

1. ↑  Guha, Bimal. "Sen, Nabinchandra". *Banglapedia*. अभिगमन तिथि 26 July 2015.
2. 1 2  Distinguished alumni of the University of Calcutta Archived 21 नवम्बर 2011 at the Wayback Machine
**फिकिले नथांगसे** एक दक्षिण अफ्रीकी पर्यावरण कार्यकर्ता थी। वह Mfolozi सामुदायिक पर्यावरण न्याय संगठन (MCEJO) की एक प्रमुख सदस्य थीं। वह एक ओपन कास्ट कोयला खदान के प्रस्तावित विस्तार के खिलाफ कानूनी कार्रवाई कर रही है। खदान का संचालन टेंडेल कोल माइनिंग (Pty) लिमिटेड द्वारा किया जाता है, जो सोमखेले के पास, हलुहलुवे-आईमोफोलोजी पार्क के पास स्थित है। यह अफ्रीका का सबसे पुराना प्रकृति आरक्षित क्षेत्र है।

पर्यावरण कार्य
--------------

नत्शांगसे एमसीईजेओ की एक उप-समिति के उपाध्यक्ष थे। संगठन ने पहले पर्यावरणीय प्रभाव आकलन प्रक्रियाओं के माध्यम से मथेथवा में खनन विस्तार को चुनौती दी थी। MCEJO को अर्थलाइफ़ अफ्रीका, ग्राउंडवर्क, एक्शनएड साउथ अफ्रीका और वूमिन का समर्थन प्राप्त था।

मपुकुन्योनी समुदाय
------------------

MCEJO मपुकुन्योनी समुदाय के निवासियों के अनुरोध पर सोमखेले खदान को चुनौती दे रहा था। टेंडेल कोयला खनन को क्षेत्र में अतिरिक्त अधिकार दिए गए थे। खदान का विस्तार ह्लुहलुवे-आईमोफोलोजी गेम रिजर्व के पास पहुंचेगा। खदान दक्षिण अफ्रीका के क्वाज़ुलु-नताल प्रांत में ओफोंडवेनी में नत्शांगसे के घर के पास स्थित है। यह एन्थ्रेसाइट का सबसे बड़ा अफ्रीकी उत्पादक है। इसका उपयोग इस्पात उत्पादन में किया जाता है। मपुकुन्योनी समुदाय परंपरागत रूप से पशुपालन और कृषि पर निर्भर रहा है। हालांकि, सोमखेले कोयला खदान और ह्लुहलुवे-आईमोफोलोजी गेम पार्क वर्तमान में समुदाय के सबसे बड़े नियोक्ता हैं।

खान से संबंधित स्वास्थ्य संबंधी चिंताओं को स्थानीय समुदाय द्वारा उठाया गया है। इसमें कोयले की धूल, पीने के पानी के प्रदूषण और सूखे जल स्रोतों से जुड़े श्वसन संबंधी मुद्दे शामिल हैं। सांस्कृतिक सरोकारों को भी पुश्तैनी कब्रों के रूप में दर्ज किया गया था, जहां खुदाई की गई और उचित पहचान के बिना कहीं और ले जाया गया। इसके अतिरिक्त, Hluhluwe-iMfolozi गेम रिजर्व सफेद गैंडे के आसपास पर्यावरण संरक्षण के प्रयासों में महत्वपूर्ण भूमिका निभाता है। रिजर्व से आशंका है कि सोमखेले खदान के अपनी सीमा के करीब विस्तार से शिकार में वृद्धि होगी।

सन्दर्भ
-------

1. ↑  Kockott, Fred; Hattingh, Matthew (2020-10-28). "South African activist killed as contentious coal mine seeks to expand". *Mongabay Environmental News* (अंग्रेज़ी में). मूल से 2021-02-10 को पुरालेखित. अभिगमन तिथि 2021-03-29.
2. ↑  Greenfield, Patrick (2020-10-23). "South African environmental activist shot dead in her home". *The Guardian* (अंग्रेज़ी में). मूल से 2021-03-21 को पुरालेखित. अभिगमन तिथि 2021-03-08.
3. ↑  Koko, Khaya (7 Nov 2020). "How we braved danger to honour Fikile Ntshangase". *Mail & Guardian*. मूल से 2021-03-21 को पुरालेखित. अभिगमन तिथि 2021-03-08.
4. ↑  Bond, Patrick (2022-02-17). "Lessons from the assassination of Fikile Ntshangase: Climate violence, the "Right to say No!", uncompensated resource extraction, financial profiteering and unpaid ecological debt in South Africa's coal mining belt". *CADTM* (अंग्रेज़ी में). अभिगमन तिथि 2022-02-17.
5. ↑  Koko, Khaya (2020-11-07). "Tendele's mine pollutes their air and water, residents claim". *The Mail & Guardian* (अंग्रेज़ी में). अभिगमन तिथि 2022-02-17.
6. ↑  "Mining impacts on Hluhluwe-iMfolozi Park". *Roving Reporters* (अंग्रेज़ी में). अभिगमन तिथि 2022-02-17.
भारत भूमि विभिन्न मानवीय जातियो तथा संस्कृतियों का अजायब घर है। नाग जातियां अपनी मानवीय विशेषताओ के चलते सम्पूर्ण भारत मे पूजनीय रही है। सर्वशक्तिमान ईश्वर "शिव "नाम से सभी मनुष्यों समान रूप से विद्यमान है जो नारी में श्रद्धा रूप में तथा परुषों में विश्वास रूप में होता है। 'भगवान शिव'नाग जातियो के सभी वंशो के पूजनीय है।भगवान शिव पर विश्वास कर उनकी पूजा करने वालो को शैवधर्मी तथा ऐसे धर्म को शैवधर्म कहते है,तथा इस धर्म से सम्बंधित ग्रन्थों को शैव धर्मशास्त्र कहते है। शैवधर्म शुद्ध वैज्ञानिक एवं आध्यात्मिक धर्म है जो मनुष्य को मानवता और आध्यात्मिकता के उच्च गुण की ओर ले जाकर मनुष्य का कल्याण करने वाला है।शैव धर्मशास्त्रो में 'शिव 'ने मनुष्य को ही श्रेष्ठ माना है।शैवधर्म और वैष्णव धर्म हमेशा ही प्रतिद्वंद्वी रहे है।शैवधर्म ,जहाँ लोकधर्म जनसामान्य का धर्म रहा है वही वैष्णव धर्म राजसी और व्यापारियों का धर्म रहा है।शैवशास्त्रों में वर्णन है कि जब कलियुग में वैष्णव धर्मी संरक्षक भगवान विष्णु नर रूप में ब्राह्मण के घर अवतार लेंगे तब भगवान शिव के गण शैवधर्म की शिक्षाओं का प्रसार कर रहे होंगे। नाग जाति के लोग शिव के अतिरिक्त किसी को अपना आराध्य नही मानते है।

प्राचीन शैव ग्रंथों में नाग कबीले अत्यंत समृद्ध और शक्तिशाली बताये गए है।जिन्होंने पूरे विश्व मे नाग सभ्यता व संस्कृति को फैलाया है।नाग सभ्यता में बैल नागों का पवित्र पशु माना जाता था।भारत मे नाग जातियां प्राचीन काल से निवास कर रही है जो विभिन्न नामों से भारत के अलग अलग भागो में पायी जाती है।विश्व मे नागो के कुल पांच वंशो में कोलिय तक्षक(टाक)नागकुल के लोग भारत मे बहुतायत में निवास कर रहे है। इतिहास में कुषाणयुग के बाद तथा गुप्त युग के पहले ये भारशिव नाम से जाने जाते थे,जोकि नागों की उपाधि थी। भारशिवों ने ही सबसे पहले गंगा और जमुना नदियों को पवित्र मानकर उनको मानवीय रूप में स्थापित किया तथा पवित्र गंगा जल से शास्त्र सम्मत अपना राज्याभिषेक कर दस अश्वमेध यज्ञ किये थे। गुप्त युग मे समुद्रगुप्त से परास्त होकर काल गति के मारे नागजन राजभर बनकर गुप्तकाल के शासन में योगदान देने लगे।
नाकानो ताकेको एक महिला योद्धा थी जो जापानी इतिहास के ईदो काल के अंत में रहती थी, और उसे युद्ध में उनकी बहादुरी और कौशल के लिए एक वीर व्यक्ति के रूप में याद किया जाता है। वह आइजू डोमेन की सदस्य थीं, जो वर्तमान फुकुशिमा प्रीफेक्चर में एक क्षेत्र है, और 1868-1869 के बोशिन युद्ध में लड़ी थी।

ताकेको का जन्म 1847 में हुआ था, जो नाकानो हेनाई नाम के एक निम्न श्रेणी के समुराई की बेटी थी। उन्होंने छोटी उम्र से ही मार्शल आर्ट का प्रशिक्षण प्राप्त किया, जिसमें महिलाओं द्वारा पारंपरिक रूप से इस्तेमाल किए जाने वाले लंबे ब्लेड वाले पोलीआर्म नगीनाटा सहित हथियारों के विभिन्न रूपों का अध्ययन किया। नगीनाता के साथ उसके कौशल को असाधारण कहा जाता था, और वह युद्ध में अपनी गति और चपलता के लिए जानी जाती थी।

जब 1868 में बोशिन युद्ध छिड़ गया, ताकेको जोशीगुन, या "महिला सेना" के रूप में जानी जाने वाली महिला सेनानियों के एक समूह के सदस्य के रूप में आइज़ू बलों में शामिल हो गया। इन महिलाओं को पुरुष सैनिकों के साथ लड़ने के लिए प्रशिक्षित किया गया था और ये अपनी बहादुरी और वफादारी के लिए जानी जाती थीं।

ताकेको ने युद्ध में खुद को प्रतिष्ठित किया, नई मेजी सरकार की ताकतों के खिलाफ कई व्यस्तताओं में लड़ रहे थे। आइज़ू की लड़ाई में, जो अक्टूबर 1868 में हुई थी, ताकेको ने दुश्मन सैनिकों के खिलाफ आरोप में महिला योद्धाओं के एक समूह का नेतृत्व किया। उसे एक सरकारी सैनिक द्वारा सीने में गोली मार दी गई थी, लेकिन खुद को पकड़ने की अनुमति देने के बजाय, उसने अपने एक साथी से कहा कि वह अपनी नगीनाता से उसका सिर काट ले।

Takeko की मौत को Aizu डोमेन के दृढ़ संकल्प और हार के सामने साहस के प्रतीक के रूप में देखा गया था, और वह अपने साथियों और Aizu के लोगों द्वारा एक नायक के रूप में पूजनीय थी। उनकी कहानी कला, साहित्य और फिल्म में मनाई गई है, और वह महिला शक्ति और बलिदान के प्रतीक के रूप में जापानी इतिहास में एक महत्वपूर्ण व्यक्ति बनी हुई हैं।
यह लेख गेम विकासक के बारे में है। खेल के लिए, बंजी जम्पिंग देखें।

**बंजी, इंक.** (अंग्रेज़ी: BUNGiE) एक अमेरिकी वीडियो गेम विकास कंपनी है जो वर्तमान में बेलेवुए, वाशिंगटन, अमेरिका में स्थित है। इसकी स्थापना मई १९९१ में बंजी सॉफ्टवेयर कॉर्पोरेशन के रूप में शिकागो विश्वविद्यालय के छात्र एलेक्स सेरोपियन ने की थी जिसने बाद में प्रोग्रामर जेसन जोन्स को इसमें शामिल कर लिया जिसने *मिनोटौर: द लेबिरिन्थ्स ऑफ़ क्रेट* गेम को प्रकाशित किया था। शुरुआत में शिकागो, इलिनोइस में स्थित इस कंपनी ने मैकिंटोश गेमों पर अपने शुरूआती वर्षों में ध्यान केंद्रित किया जिसके चलते इन्होने सफल गेम *पाथवेज़ इन्टू डार्कनेस* और *मैराथन* व *मिथ* शृंखलाओं का निर्माण किया।

२००० में माइक्रोसॉफ्ट ने बंजी को खरीद लिया और इसका उपयोग उसके तब विकसित हो रहे खेल के लिए किया जो एक्सबॉक्स को लॉन्च करने के लिए किया जा रहा था। यह गेम *हेलो: कॉम्बैट इवॉल्व्ड* के रूप में सामने आया। *हेलो* एक्सबॉक्स की "किलर एप्लीकेशन" के रूप में उभर कर आया जिसकी कई करोड़ प्रतियाँ बिकी और कई अरब रूपए की फ़्रैंचाईज़ी बन गई।

५ अक्टूबर २००७ को बंजी ने घोषणा की कि वह माइक्रोसॉफ्ट से अलग होकर एक स्वतन्त्र कंपनी बंजी एलएलसी बन गई है। कंपनी ने आगे चलकर एक्टिविजन ब्लिज़र्ड के साथ दस-वर्ष के समझौते पर हस्ताक्षर किए।

सन्दर्भ
-------

1. ↑  Osborne, Eric (2010-07-30). "Bungie Weekly Update: 07.30.2010". Bungie.net. मूल से 23 मई 2011 को पुरालेखित. अभिगमन तिथि 2010-07-31.
2. ↑  Bishop, Todd (2009-03-19). "Report: 'Halo' maker Bungie moving to former movie theater". TechFlash. मूल से 3 मार्च 2012 को पुरालेखित. अभिगमन तिथि 2010-07-31.
3. ↑  Milian, Mark (May 11, 2011). "'Halo' and creators move on after divorce". *CNN.com*. मूल से 9 नवंबर 2012 को पुरालेखित. अभिगमन तिथि May 30, 2011.
4. ↑  "Fact Sheet - Halo: Reach". *Xbox.com*. Microsoft. मूल से 18 जून 2010 को पुरालेखित. अभिगमन तिथि 2010-06-15.
भारतीय डाक टिकट पर हिन्दू कॉलेज
**हिन्दू कॉलेज, दिल्ली** भारत के कुछ सबसे पुराने व प्रसिद्ध महाविद्यालयों में से एक है। इसकी स्थापना 1899 में हुइ थी। यह दिल्ली विश्वविद्यालय से सम्बद्ध है। १८९९ में स्थापित, यह भारत में कला और विज्ञान के लिए सबसे पुराने कॉलेज में से एक है। यह विज्ञान, मानविकी, सामाजिक विज्ञान और वाणिज्य में स्नातक और स्नातकोत्तर कार्यक्रम प्रदान करता है। 2020 में, इसे मानव संसाधन विकास मंत्रालय (भारत सरकार) के तहत राष्ट्रीय संस्थान रैंकिंग फ्रेमवर्क (NIRF) द्वारा राष्ट्रीय स्तर पर तीसरा स्थान दिया गया है। इसे विज्ञान और प्रौद्योगिकी मंत्रालय (भारत सरकार) द्वारा जैव प्रौद्योगिकी विभाग के लिए 'स्टार कॉलेज' का दर्जा दिया गया है। कॉलेज ने कानून, अर्थशास्त्र, विज्ञान, मनोविज्ञान, व्यवसाय, दर्शनशास्त्र, साहित्य, मीडिया, सिनेमा, सैन्य, खेल और राजनीति के क्षेत्र में कई उल्लेखनीय पूर्व छात्रों का निर्माण किया है। हिंदू कॉलेज में इसके नाम के बावजूद सभी धर्मों के छात्रों को प्रवेश दिया जाता है।

इतिहास
------

हिंदू कॉलेज की स्थापना १८९९ में कृष्ण दासजी गुरवाले ने ब्रिटिश राज के खिलाफ राष्ट्रवादी संघर्ष की पृष्ठभूमि में की थी। राय बहादुर अंबा प्रसाद, गुरवाले जी सहित कुछ प्रमुख नागरिकों ने एक कॉलेज शुरू करने का फैसला किया, जो गैर-अभिजात्य और गैर-सांप्रदायिक होते हुए भी युवाओं को राष्ट्रवादी शिक्षा प्रदान करेगा। मूल रूप से, कॉलेज चांदनी चौक के किन्नरी बाजार में एक साधारण इमारत में स्थित था, और यह पंजाब विश्वविद्यालय से संबद्ध था क्योंकि उस समय दिल्ली में कोई विश्वविद्यालय नहीं था। जैसे-जैसे कॉलेज का विकास हुआ, इसे 1902 में एक बड़े संकट का सामना करना पड़ा। पंजाब विश्वविद्यालय ने कॉलेज को चेतावनी दी कि अगर कॉलेज को अपना उचित भवन नहीं मिला तो विश्वविद्यालय कॉलेज को असंबद्ध कर देगा। इस संकट से कॉलेज को बचाने के लिए राय बहादुर लाला सुल्तान सिंह आए। उन्होंने अपनी ऐतिहासिक संपत्ति का एक हिस्सा, जो मूल रूप से कर्नल जेम्स स्किनर का था, कश्मीरी गेट, दिल्ली में कॉलेज को दान कर दिया। कॉलेज वहाँ से १९५३ तक चलता रहा। जब 1922 में दिल्ली विश्वविद्यालय का जन्म हुआ, तो रामजस कॉलेज और सेंट स्टीफंस कॉलेज के साथ हिंदू कॉलेज को बाद में दिल्ली विश्वविद्यालय से संबद्ध कर दिया गया, जिससे वे विश्वविद्यालय से संबद्ध होने वाले पहले तीन संस्थान बन गए।

हिंदू कॉलेज भारत के स्वतंत्रता संग्राम के दौरान विशेष रूप से भारत छोड़ो आंदोलन के दौरान बौद्धिक और राजनीतिक बहस का केंद्र था। यह दिल्ली का एकमात्र कॉलेज है जिसमें 1935 से छात्र संसद है, जिसने महात्मा गांधी, मोतीलाल नेहरू, जवाहरलाल नेहरू, सरोजिनी नायडू, एनी बेसेंट, मुहम्मद अली जिन्ना और सुभाष चंद्र बोस सहित कई राष्ट्रीय नेताओं को प्रेरित करने के लिए एक मंच प्रदान किया। युवा। 1942 में गांधी के भारत छोड़ो आंदोलन के जवाब में, कॉलेज ने भारत के स्वतंत्रता संग्राम में महत्वपूर्ण भूमिका निभाई और इस कॉलेज के कुछ शिक्षकों और छात्रों ने गिरफ्तारी दी। कॉलेज ने भी कई महीनों के लिए अपने गेट बंद कर रखे थे।

बाहरी कड़ियाँ
-------------

भारत के सबसे अच्छे कॉलेज
क्रिकेट विश्व कप फाइनल, एक दिवसीय अंतर्राष्ट्रीय क्रिकेट टूर्नामेंट, २०१९ क्रिकेट विश्व कप का फाइनल है, जो १४ जुलाई २०१९ को लॉर्ड्स, इंग्लैंड में खेला गया। यह पांचवीं बार मौका है जब लॉर्ड्स में विश्व कप का फाइनल मुक़ाबला खेला गया। इस मुक़ाबले में इंग्लैंड ने न्यूजीलैंड को सुपर ओवर के अनुसार हराया और पहली बार विश्व विजेता बना।

फ़ाइनल
------

१४ जुलाई को न्यूजीलैंड क्रिकेट टीम और इंग्लैंड क्रिकेट टीम के बीच फाइनल मुकाबला लॉर्ड्स में खेला गया। न्यूजीलैंड की टीम २०१५ में फाइनल में ऑस्ट्रेलिया से हार चुकी थी। 

इस मैच में न्यूजीलैंड ने पहले टॉस जीता और पहले बल्लेबाजी करने का फैसला लिया। टीम की शुरुआत अच्छी नहीं रही और पहला विकेट २९ रन पर गिर गया। मार्टिन गप्टिल १९ रन बनाकर आउट हुए, लेकिन इसके बाद हेनरी ने न्यूजीलैंड की तरफ से अर्धशतकीय पारी खेली। 

न्यूजीलैंड टीम के कप्तान केन विलियमसन ने ३० रन की पारी खेली और टीम का स्कोर ५० ओवर में २४१ रन तक पहुंचाया। वहीं इसके बाद मेजबान टीम इंग्लैंड ने बल्लेबाजी शुरू की और पहला विकेट महज २८ रन पर गिर गया। पहले विकेट के रूप में जेसन रॉय १७ रन बनाकर आउट हो जाते हैं। एक समय इंग्लैंड की टीम ने ९० रन के भीतर ४ विकेट खो दिए थे लेकिन बाद में हरफनमौला क्रिकेटर बेन स्टोक्स और जोस बटलर ने पारी को संभाला और दोनों ने अर्धशतक पूरे किए। स्टोक्स अंत तक ८४ रन बनाकर नाबाद रहे। 

इंग्लैंड को आखिरी दो ओवरों में जीत के लिए २४ रन की जरूरत थी और अंतिम ओवर में १५ रन की लेकिन टीम १४ रन ही बना सकी और मुक़ाबला टाई हो गया। फिर मैच का परिणाम सुपर ओवर से तय हो पाया। 

सुपर ओवर में इंग्लैंड ने पहले बल्लेबाजी करते हुए १५ रन बनाए। इसके बाद न्यूजीलैंड टीम ने बल्लेबाजी की और वो भी इतने ही रन बना पाती है लेकिन ज्यादा बाउंड्री लगाने वाली टीम इंग्लैंड को विजेता घोषित किया गया। इंग्लैंड ने इस मैच में २६ बाउंड्री लगाई जबकि न्यूजीलैंड ने १७।

### स्कोरकार्ड


|  |
| --- |
|   14 जुलाई 2019 स्कोरकार्ड  |

|  |  |  |
| --- | --- | --- |
| **न्यूज़ीलैंड**241/8 (50 ओवर्स) **15/1 (सुपर ओवर)** | **बनाम** | **इंग्लैण्ड**241 (50 ओवर्स) **15/0 (सुपर ओवर)** |
|   |  |   |

|  |
| --- |
| **मैच टाईसुपर ओवर टाई** लॉर्ड्स, लंदन  |

* *इंग्लैंड की टीम ने इस मैच में सबसे ज्यादा बाउंड्रीज लगाई थी। उन्होंने 26 बाउंड्री लगाई थी जबकि न्यूजीलैंड ने 17 बाउंड्री लगाई थी जिसके चलते इंग्लैंड इस मैच को जीत गया।*

सन्दर्भ
-------

1. ↑  "England lands Cricket World Cup". BBC Sport. 30 April 2006. मूल से 8 सितंबर 2017 को पुरालेखित. अभिगमन तिथि 30 April 2006.
2. ↑  "England awarded 2019 World Cup". *ESPNcricinfo*. मूल से 1 जनवरी 2011 को पुरालेखित. अभिगमन तिथि 30 April 2006.
3. ↑  "Cricket World Cup 2019 to stay at only 10 teams". BBC Sport. 26 June 2015. मूल से 29 जून 2015 को पुरालेखित. अभिगमन तिथि 26 June 2015.
4. ↑  "Cricket World Cup: The Final 10". *International Cricket Council*. मूल से 14 जनवरी 2019 को पुरालेखित. अभिगमन तिथि 23 March 2018.
5. ↑  "2019 World Cup: London Stadium not one of 11 tournament venues". BBC Sport. 26 April 2018. मूल से 26 अप्रैल 2018 को पुरालेखित. अभिगमन तिथि 26 April 2018.
6. ↑  "ICC Cricket World Cup 2019 schedule announced". मूल से 15 मई 2019 को पुरालेखित. अभिगमन तिथि 26 April 2018.

बाहरी कड़ियाँ
-------------

* आधिकारिक 2019 विश्व कप साइट
* क्रिकेट विश्व कप icc-cricket.com पर